**Imrehné Sebestyén Margit**

**TANMENETJAVASLAT**

**A VIZUÁLIS KULTÚRA TANÍTÁSÁHOZ AZ 1. ÉVFOLYAM SZÁMÁRA**

**A képzelet világa 1. tankönyv alapján**

**Éves óraszám: 74**

**Heti óraszám: 2**

**Készült a NAT 2012. és az EMMI kerettanterv 51/2012. (XII.21.) tartalma szerint**

A képzelet világa 1. tankönyv tanításához javasolt a 2013-ban megjelent Tanári kézikönyv használata.

A kézikönyvben már az új kerettantervnek megfelelő témák, és azok részletes kidolgozása szerepel.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Óra** | | **Téma, tananyag,** | | | **Ajánlott tevékenységformák,**  **módszertan javaslatok**  **fogalmak** | | | **Nevelési és fejlesztési célok, kompetenciák (készségek, képességek)** | | | | | **Szemléltetés,**  **kapcsolódási pontok,**  **javasolt taneszközök.** | | | | **Egyéb javaslatok (projekt, játék, témakutatás stb.)** | | | | |
| **1. TÉMAKÖR: ELSŐ OSZTÁLYOS VAGYOK (8 ÓRA)** | | | | | | | | | | | | | | | | | | | | | |
| 1-2. | | A közvetlen környezet tárgyainak megfigyelése és csoportosítása különböző szempontok alapján.  Egyszerű tárgyak rajzolása | | | | **1. Ismerkedés egymással, az iskolai szokásokkal, a rajzeszközökkel és a tankönyvvel.** Beszélgetés az óvodai szokásokról. Az óvodai jelek jellemzői.  **2. Tanszerek, taneszközök megismerése és megfigyelése.** Az alapvető rajzeszközök jellemző tulajdonságainak megbeszélése (arányok, színek, díszítés, használhatóság).  Formaelemzés: milyen egy jó iskolatáska?  **3. Képelemzés. Beszélgetés a tankönyv 5. oldalán látható különleges ceruzákról.** Jellemezzék a tanulók a különleges ceruzákat! Közös megbeszéléssel keressék meg az összefüggést a ceruzák “mimikája-arckifejezése”, színe és a rajzolt vonalfajta között! Fogalmazzák meg a vonalak jellemzőit, pl. egyenes, hullámos, szaggatott, lendületes stb. Játsszuk el a ceruzák karakterét (mimika, gesztusok)!  **4. Ábrázolási feladat:** **tárgytervezés.** Saját iskolatáska látvány utáni rajza, vagy egy különleges, egyedi iskolatáska tervezése. | | | | **Előzetes tudás**  Vonalfajták, vázolás.  Életkornak megfelelő pszichomotoros fejlettség.  **Kompetenciák**  Megfigyelőképesség fejlesztése. Vizuális kommunikációs képesség fejlesztése.  Ábraolvasási és értelmezési készség fejlesztése.  A térábrázoló képesség, a forma és arányérzék, a vizuális közlés, az anyanyelvi kommunikáció, a formafantázia és a humorérzék fejlesztése. | | **Szemléltetés**  Tanszerek, taneszközök, rajzfelszerelés, iskolatáskák és tolltartók képei áruházi katalógusokból vagy szórólapokról.  **Kapcsolódási pontok**  Technika: jelzések a közlekedésben. Környezetismeret: Óvodából az iskolába. A testem.  Matematika: vonalfajták  **Eszközök:**  Grafitceruza, színes ceruza, filctoll | | | | | **Kiegészítő feladat**  **Önarckép.** Mindenki mondjon magáról egy olyan külső tulajdonságot, amiről a legjobban fel lehet őt ismerni.  Feladat: rajzold le magadat egy kedvelt elfoglaltságod közben. A kész rajzok értékelésekor nézzük meg, sikerült-e a legjellemzőbb külső tulajdonságokat megragadni (kicsi, sovány, kövér, nyúlánk, hosszú haj stb.)! A feladat kibővíthető úgy, hogy nemcsak saját magukat, hanem az egész családot lerajzolják, majd a rajzról mesélnek. A rajzon keresztül felmérhetjük a tanulók vizuális fejlettségét (megfigyelés, térlátás, vonalkarakterek, részletek) és önértékelését. | | | | |
| Külső tulajdonságok, alakrajz  (tk. 3. old.).  Különböző vonalfajták és vonalvastagságok. Szabályos és szabálytalan, folytonos és szaggatott vonalak.  Mit tudnak a ceruzák? (Tk. 5. old.).  Mi van az iskolatáskámban?  (Tk. 4. old.). | | | |
| **Fogalmak:** arány, magasság, szélesség, jellemző forma, formaegyszerűsítés, jel, külső tulajdonságok, vonalrajz, vonalfajták (egyenes, görbe, szaggatott, vízszintes, függőleges, ferde, hullámos, lendületes). | | | |
| 3-4. | | **A ritmus**  **Forma- és színritmusok kreatív alkalmazása.** | | | | 1**. Előzetes feladatok:**  **1/1.** **Képi ritmusokat ábrázoló képek gyűjtése.** Ritmikus ismétlődések környezetünkben, pl. házak ablakai, tetőcserepek, kerítéslécek, villanydúcok, hidak tartópillérei, textilminták, csomagolópapírok mintái stb.  **1/2. Motiváció:** hangulatkeltő beszélgetés a különböző ritmusokról. Ritmikus mondókák, kiszámolók, dalok közös elmondása és eléneklése.  Szituációs játékok a ritmus alkalmazásával.  **2. Ritmikus ismétlődések megfigyelése a művészeti alkotásokon.**  **3. Alkotómunka. Választható ábrázolási feladatok:**  **3/1. Sorminta** vegyes technikával (akvarell és viaszkréta vagy olajpasztell).  **3/2. Textilminta tervezése:**  - a királylány ruhájának díszítése sormintával  (tk. 6. old.).  Ha királylány lehetnék című dal meghallgatása ([www.egyszervolt.hu](http://www.egyszervolt.hu))  - Tunika tervezése (részletes leírás és a megvalósult munkák a kézikönyv 15. oldalán)  **3/3. Könyvjelző tervezése.**  A baba ruhája (tk. 7. old.)  **3/4. Szőnyegminta** tervezése vegyes technikával (kollázs: akvarellel alapozott alaplap készítése és a felületére színes papírokból kivágott mintaritmus tervezése) | | | | **Előzetes tudás**  Óvodai éneklés, tapsolás, ritmikus játékok.  **Kompetenciák**  A képolvasás, az ismeretszerzési képességek és a kommunikációs készség fejlesztése a látvány jellegzetességeinek felismerésével és megfogalmazásával. Cél, hogy a tanulók képesek legyenek egyszerű vizuális ritmusok felismerésére és kialakítására, az adott képmező ritmikus betöltésére!  A ritmusérzék fejlesztése a zenei ritmusok tapsolásával, dobbantással, egyszerű hangszerekkel (triangulum, dob, síp).  A megfigyelőképesség fejlesztése a vizuális és a zenei ritmusok hasonlóságainak felfedezésével. | | **Szemléltetés:**  Matyó cifraszűr, népművészeti edények sormintái, textilminták, szuszék (ácsolt láda) vésett mintái, őskori agyagedények karcolt mintái, a magyar népművészet szőttes-és hímzésmintái, különböző textilek  **Kapcsolódási pontok**  Ének- zene: zenei ritmusok tapssal, dobbantással, egyszerű hangszerekkel. Ritmus, hangszín, zene, hangmagasság, zörej.  Olvasás: ritmikus mondókák, pl. Csigabiga..., Ecc- pecc kimehetsz...  Tánc és dráma: mozgásritmusok, szerepjátékok.  **Eszközök:**  Filctoll, színes ceruza, viaszkréta, akvarell, színes papírok, olló, ragasztó. | | | | | **Motiváció**  **1. Hangulatkeltő beszélgetés a ritmusról.**  A ritmus fogalmának közös meghatározása. Ütemes lüktetés, a rövid (nyolcad és negyed) és a hosszú (fél) hangok váltakozása a zenében, hosszú és rövid szótagok váltakozása a beszédben, a formák és színek bizonyos szabály szerinti ismétlődése a művészi alkotásokon és a mindennapi élet tárgyain. Mondókák, kiszámolók, gyermekdalok ritmizálása, eljátszása.  2. **Szituációs játékok.**  Különböző ritmusok létrehozása, eljátszása: ritmus tapsolása, ritmus dobbantása lábbal, dallamritmus kitalálása, beszédritmus (gyors-lassú, magas-mély), méretritmus kialakítása (az osztály tanulóiból néhányan magas-alacsony ritmusban állnak az osztály elé).  Magas és mély hangok eljátszása mozdulatokkal. | | | | |
| Rajzi ritmusok, sorminták. Formaismétlés.  (Tk. 6. old.)  Textilminta tervezése.  (Tk. 7. old.). | | | |
| **Fogalmak:** rész, egész, körvonal, folt, felület, formaismétlés, ritmus, mintaritmus, sorminta, vizuális és zenei ritmus, kicsi-nagy, kompozíció, kollázs, | | | |
| 5-6. | | **A vizuális nyelv alapelemeinek (pont, vonal, folt) játékos alkalmazása a felületképzésben.** | | | | **1. Képolvasás. Beszélgetés különböző stílusú grafikákról.** Pontok és vonalak szabályos és szabálytalan ismétlődésének megfigyelése különböző stílusú grafikákon. Észrevételek önálló megfogalmazása. A felületek összehasonlítása.  **2. Önálló kísérletezés a vizuális alapelemek játékos használatával:** pontok és a vonalak sűrűsödése, ritkulása, egymásra fedése és takarása, vékony és vastag, egyenes és hullámzó vonalak, nagy és kicsi, halvány és élénk színű pontok stb.  Színárnyalatok és tónuskülönbségek elérése a pont- és vonalsűrűség változtatásával, a pontozott felületekre vonalak rajzolásával vagy különböző vonalfajták egymás fölé rajzolásával. Kísérletezés vegyes technikákkal (akvarellel alapozott lapra a festék száradása után filctoll vagy pasztellkréta rajz. (Tk. 8. old.).  3. Alkotómunka. Választható ábrázolási feladatok.  **3/1. Közös kompozíció készítése:** mindenki kap egy előre leszabott, kb.10 x10 cm-es színes kartont. Feladat: a felület mintázása a pontok, vonalak és foltok játékos alkalmazásával.  **3/2. Mesebeli fa rajza.** **Egyéni munka.** A falevelek felületét kitalált, dekoratív minták töltsék ki. Egy levélen csak egyféle minta szerepeljen, de a méreteket lehet variálni, pl. kisebb-nagyobb karikák, sűrűbb és ritkább pontok, hosszabb és rövidebb egyenesek stb. | | | | **Előzetes tudás:** spontán kísérletezés a rajzeszközökkel.Lendületes vonalak, pontokból, és különböző vonalfajtákból képzett minták. Helyes ceruzatartás.  **Kompetenciák**  A kreativitás, a kísérletező képesség és a díszítőkészség fejlesztése a vizuális alapelemek alkotó használatával.  Az érdeklődés és a kíváncsiság felkeltése  a rajztechnikai készséget és a képzeletet fejlesztő feladattal.  A megfigyelés és a kommunikáció fejlesztése a feladat értelmezésével. | | **Szemléltetés:**  Faktúravariációkat szemléltető táblázat a tankönyvben.  A filctollrajzolás technikájának bemutatása különböző színű papírokon, különböző vastagságú filctollakkal.  A feladatok megvalósulása a Tanári kézikönyv  **Kapcsolódási pontok**  Matematika: vonalfajták.  Dráma és tánc:egyensúly-, ritmus- és térérzékelés.  **Eszközök:**  Grafitceruza, színes ceruza/pasztell, filctoll, színes papírok, ragasztó, olló. | | | | | **Csoportmunka**  **Mesebeli fa**  A munka menete:  - Rajzolj fel az A/4-es méretű - fehér vagy színes - lapra egy falevelet! A levél lehet kisebb is, mint a rajzlap.  - Töltsd ki a levél felületét dekoratív minták ismétlődésével! Filctollal dolgozz!  - A mintarajzolás után színezd át a levél felületét árnyalatosan! Varázsolj mesebeli színhangulatot a levelekre! Nem kell a valósághoz hasonló színeket használnod. | | | | |
| Kísérletezz filctollal! (Tk. 8. old.) | | | |
| **Fogalmak:** pont, vonal, folt, felület, formaismétlés, ritmus, szabályos, szabálytalan, egyenes, ívelt, spirál, szaggatott, grafika, tónus, mintázat, dekoratív felület. | | | |
| 7-8 | | **Valós és képzelt látványok**  **Valóság és mese.**  **Valóságos és kitalált minták.** | | | | **1. Motiváció:** állatokról szóló versek és mesék gyűjtése és olvasása. A szereplő elképzelése leírás alapján.  **2. Képelemzés: valóságos formák a mesében.** A valódi és mesebeli állatok hasonlóságainak és különbségeinek összegyűjtése.  Állatokat is szerepeltető filmek és reklámok a televízió műsorában  **3. Médiaélmények feldolgozása: a rajzfilmek szereplői.** **Beszélgetés** az állatokat bemutató rajzfilmekről és animációs filmekről. Kedvenc figura szóbeli bemutatása.  **4. Választható alkotói feladatok.**  **4/1. Film.** Állatokról szóló ismeretterjesztő film egy rövid részletének megtekintése. Milyenek lennének ugyanezek a figurák egy mesefilmben vagy rajzfilmen? Ötletek közös összegyűjtése.  **4/2. Origami.** Csodakutya hajtogatása színes papírból. A forma kiegészítése rajzolt részletekkel és mintákkal.  **4/3. Mesebeli állatok megjelenítése mintaképzéssel.** Feladat: egy választott állat körvonalának felrajzolása, majd a forma és a háttér kitöltése a valóságtól eltérő, dekoratív mintákkal. | | | | **Előzetes tudás:**  mesebeli lények formái. A valóság és mese különbségei.  **Kompetenciák**  Beszélgetés az állatképekről, spontán megnyilvánulások: a megfigyelőképesség, a látványértelmezés, az anyanyelvi kommunikáció és a képolvasás képességének fejlesztése.  A képzelet és a gondolkodási képesség fejlesztése a mintába rejtett formák felismerésével.  A manuális készség fejlesztése a rajzeszközök helyes használatával. | | **Szemléltetés:**  állatképek és A képzelet világa tankönyv 9–11. old.  A feladatok megvalósulása a Tanári kézikönyv 20-23. oldalán látható.  **Kapcsolódási pontok**  Magyar nyelv és irodalom: versek, mesék, mondókák állatokról. pl.:  Ezopusz: Az állatok királyt választanak.  Környezetismeret: vadon élő állatok. Állatkertben.  Állatok a házban és a ház körül  Ének-zene: Dirmeg-dörmög a medve…  Erkölcstan: közösségek. A mesevilág szereplői. A valóság és a mese.  **Eszközök:** grafitceruza, színes ceruza, filctoll, pasztellkréta. | | | | | **Előzetes feladatok:**  Állatokról szóló találós kérdések gyűjtése és megfejtése közösen.  Állatokról szóló versek és mesék gyűjtése.  Állatképek gyűjtése és csoportosítása adott szempontok alapján, pl. valósághű arányú rajz vagy fotó, mesebeli rajz stb.  Eredeti állathangok meghallgatása és felismerése.  **Képkirakó játék:**  -szétvágott állatképek összerakása egésszé  (páros feladat).  - képrészlet alapján az állat felismerése.  **Képfolytatás**  Állatkép egy részlete alapján az egész forma megrajzolása.  **Szerepjáték:**  az állatok mozgásának és hangjának utánzása. | | | | |
| Mesebeli állatok  (tk. 9. old.). | | | |
| **Fogalmak:** kiemelés, karakteres forma, körvonal, formaátalakítás, folt, mintaritmus, minta, motívum, dekoráció, dekoratív, tónus, árnyalat, versillusztráció, origami. | | | |
| **2. TÉMAKÖR: MEGÉRKEZETT AZ ŐSZ (12 ÓRA)** | | | | | | | | | | | | | | | | | | | | | |
| 9-10. | | | | **Természeti formák és látványok megfigyelése** | | | **1. Előzetes feladatok:** séta az őszi erdőben vagy egy városi parkban. Színes levelek és termések gyűjtése. Megfigyelési feladatok az osztályban. Rövid élménybeszámoló: ki hol gyűjtötte össze a szép színű leveleket és terméseket? Nevezzétek meg azokat, amelyeket ismertek! Soroljátok fel a jellegzetes őszi színárnyalatokat! Ne csak tiszta színeket, hanem árnyalatokat is soroljatok, pl. vörösbarna, zöldesbarna, narancssárga stb.  **2. Alkotómunka: színkeverés - festés. Választható ábrázolási feladatok.**  **2/1. Versillusztráció.** Kányádi Sándor: Fakó lovon léptet. Milyen lehet az Ősz-apó köpenye. A köpeny mintájának megtervezése a versben olvasottak alapján (tk. 12. old.)  **2/2. Versillusztráció.** Tarbay Ede: Ősz-anyó  (tk. 14. old.).  **2/3. Papírlevél festése:** egyszerű, szimmetrikus levélforma kivágása félbehajtott rajzlapból, majd a felület befestése őszi színfoltokkal (tk. 13. old.)  **2/3. Levélnyomat készítése** (tk. 14. old.). | | | **Előzetes tudás:** a természet változása ősszel. Az őszi színek jellemzői. Levélnyomat készítésének technikája.  **Kompetenciák**  A megfigyelőképesség és a vizuális emlékezet fejlesztése a természeti látványok hangulatának visszaadásával. A színlátás és a színhasználati készség fejlesztése az őszi színek kikeverésével.  A vizuális fantázia, a képalkotó- és kifejező képesség fejlesztése az versillusztráció készítésével. Kompozíciós készség fejlesztése a kiemelés eszközeivel.  A kommunikációs készség fejlesztése az őszi táj jellegzetességeinek felidézésével és megbeszélésével. | | | | **Szemléltetés:**  Különböző színű és formájú levelek, őszi termések, őszi tájképek festményeken és fotókon.  A feladatok megvalósulása a Tanári kézikönyv 25-27. oldalán látható.  **Kapcsolódási pontok**  Környezetismeret: az ősz kincsei. Séta a parkban, az iskola környékén.  Technika és életvitel: papírkivágások, szimmetrikus forma kivágása felezéssel.  **Eszközök:**  Szabadkézi rajzolás, festés akvarellel vagy temperával, papírkivágás, nyomatkészítés. | | | | | **Csoportmunka**  **1. Tenyérből levél** (tk. 13. old.).  a) Rajzold körül a tenyeredet úgy, hogy az ujjaid szétnyitva legyenek!  b) Vágd ki a körvonal mentén!  c) Fesd ki a tenyérrajzot az őszi természetben látható színekkel!  d) Rajzoljatok és fessetek közösen egy nagy fát (fatörzset, faágakat)!  e) Ragasszátok fel az ágaira a „tenyér-leveleket”!  **2. Levélnyomatok – közös kompozíció.** A nagy fa ágait díszíthetjük festett levelek nyomataival, és kiegészíthetjük az ágakra festett madarakkal. | | |
| Az őszi évszak hangulatának kifejezése színekkel  (tk. 12. old.).  Színkeverés-festés  (tk. 13. old.).  Nyomatkészítés  (tk. 14. old.). | | |
| **Fogalmak:** színkeverés, színárnyalatok, színfolt, akvarell (vízfesték), tempera, nyomat, levélnyomat, szimmetrikus, felezés, körvonal, kompozíció, illusztráció | | |
| 11-12. | | | **A forma átalakítása** | | | **1. Előzetes feladatok:** szép formájú levelek gyűjtése. Jellegzetes fák leveleinek felismerése és jellemzése: milyen a színe, az alakja,az erezete, milyen fáról származik.  **2. Levélnyomat készítése** (tk. 14. old.)  A levélnyomatból valósághoz hasonló (pl. ember, állat) vagy képzeletbeli figura kialakítása (tk. 15. old.) A levélnyomat kiegészítése a tervezett formára jellemző részletekkel. pl. kéz, láb, fej, ruha, sapka, kendő, szárnyak stb.  **3. Levélfigura készítése kollázs technikával.** A figura alapjának elkészítése egy vagy több falevélből, majd a kompozíció kiegészítése rajzolt részletekkel. | | | **Előzetes tudás:**  színkeverés, levélnyomat készítése.  **Kompetenciák**  Vizuális fantázia fejlesztése. Formaalakító, asszociációs és, képzettársítási készség fejlesztése a levélformák kiegészítésével és más formává átalakításával..  A színlátás és a színhasználati készség fejlesztése az őszi színek kikeverésével. | | | | **Szemléltetés:**  A tankönyv illusztrációi (14-15. oldal).  Különböző levélfigurák a Tanári kézikönyv 29. oldalán láthatók.  **Kapcsolódási pontok**  Környezetismeret: ősz. Fák, bokrok lakói.  Fafajták és levelek.  Matematika:szimmetria, aszimmetria.  **Eszközök:** akvarell/tempera,filctoll, | | | | | **Kooperatív tevékenység**  - Kiállítás rendezése a levélfigurákból.  - Közösen adjunk nevet a különleges levélfigurának!  - Jellemezzük néhány mondattal a saját teremtményünket. Mondjuk el, hogy mi lenne a szerepe egy olyan animációs filmben, amely Levélország lakóiról szólna! | | |
| Levélfigurák  (tk. 15. old.). | | |
| Fogalmak: minta, karakteres forma, színárnyalatok, kompozíció, megszemélyesítés, önkifejezés. | | |
| 13-14. | | | **Szimmetrikus formák.** | | | **1.** **Bevezető beszélgetés:** vélemények a szimmetriáról (ki hallotta már, és mit tud róla).  Szimmetrikus formák keresése környezetünkben.  **2. Tükörkísérlet:** szimmetrikus formák közepére (a szimmetriatengelyre) helyezett tükörrel keletkezett tükörkép jellemzőinek megbeszélése.  **3. Választható alkotói feladatok:**  – Vizuális játék: szimmetrikus „pacnikép” készítése. (Tk. 16. old.)  – Láncfigurák kivágása papírból (tk. 17. old.). | | | **Előzetes tudás:**  tükörkép, papírhajtogatás  **Kompetenciák**  Az anyagismeret, az eszközhasználati készség, a koncentrációs készség és a kézügyesség fejlesztése az egyszerű eszközzel végzett anyagalakítással.  Az arányérzék fejlesztése a látvány értelmezésével és a szimmetrikus formák alkotásával. | | | | **Szemléltetés:**  A feladatok megvalósulása a Tanári kézikönyv 31-33. oldalán látható.  Óravázlat: Tanári kézikönyv 32. old.  **Kapcsolódási pontok**  Matematika:szimmetria, aszimmetria.  **Eszközök:**  tükör, olló, fehér vagy színes papír, grafitceruza, tempera, filctoll. | | | | | **Gyűjtőmunka:**  Szimmetrikus formákat ábrázoló tárgyak vagy képek, pl. gombák, emberi arc és alak, rovarok, virágok, házak, ablakok stb.  **Kiegészítő feladat:** a láncfigurák díszítése az egyes évszakokra jellemző színekkel és mintákkal.  A képzelet világa tanári kézikönyv 43. old. | | |
| Különleges tükörképek. Pacnifestészet.  (tk. 16. old.).  Láncfigurák  (tk. 17. old.). | | |
| **Fogalmak:** szimmetria, aszimmetria, szimmetriatengely, tükörkép, színkeverés, formaismétlés, harmonikaszerű hajtogatás. | | |
| 15-16. | | | **Természeti formák megjelenítése**  **megszemélyesítéssel** | | | **1. Formák megszemélyesítése.** A tankönyvben szereplőMakk Marci, Gesztenye Gizi és Dió Dani lehetnének akár egy animációs film figurái.  Feladat: a film további szereplőinek megtervezése, és a könyvben látott figurák színtervének elkészítése. Az új szereplők rövid történetbe ágyazott jellemzése.  **2. Tárgytervezés.** Levéltartó készítése papírtányérokból. A készítés menete: tk. 19. old. | | | **Előzetes tudás: a** papír vágása,szimmetrikus hajtása, ragasztás.  **Kompetenciák**  Természeti látványok hangulatának visszaadása. Térábrázoló képesség fejlesztése játéktárgyakkal, térbeli manipulációval. | | | | **Szemléltetés:** őszi termések, és azok képe.  A feladatok megvalósulása a Tanári kézikönyv 35-37. oldalán látható. Óravázlat: a kézikönyv 35. oldalán.  **Kapcsolódási pontok**  Környezetismeret: őszi termések  **Eszközök:** filctoll, tempera,színes papírok, papírtányérok,olló, ragasztó | | | | | **Kiegészítő feladat**  **Szobor készítése természeti formákból**. pl. gesztenye, makk, vagy mesterséges formákból, pl. parafa dugó.  A magok vagy a dugók összeépítése gyufaszál vagy hurkapálcika segítségével. | | |
| Gesztenyeország lakói (tk. 18. old.)  Tárgytervezés papírtányérból  (tk. 19. old.). | | |
| **Fogalmak**: sík, tér, térbeliség, fázis, megszemélyesítés, animációs film. | | |
| 17-18. | | | **Krétarajz**  (tk. 20. old.). | | | **1. Előzetes feladatok:** a pasztellkréták tulajdonságai. Színkeverési kísérletek.  2. **Választható ábrázolási feladatok:**  **2/2. Versillusztráció készítése.** Bartos Erika: Krétarajz című versében szereplő formák megrajzolásával. Egyéni vagy közös kompozíció készítése.  **2/3. Varázsoljunk krétával!** Viaszkarc készítése a tk. 21. oldalán olvasott leírás alapján. Az egyéni alkotásokból közös kompozíció is összeállítható, ha egyforma méretben dolgoznak a tanulók. Előre határozzuk meg az egymáshoz tartalomban és kivitelben is illeszkedő témát, pl.: növények (virágok, levelek, gyümölcsök), állatok, játékok stb. | | | **Előzetes tudás:**  színárnyalatok, színkeverés.  **Kompetenciák**  A színlátás (a színárnyalatok megkülönböztetése), a színérzékenység, a színhasználati készség és a kísérletező képesség fejlesztése. | | | | **Szemléltetés:**  A feladatok megvalósulása a Tanári kézikönyv 39-41. oldalán látható.  **Kapcsolódási pontok**  Magyar nyelv és irodalom: élmények, tartalmak felidézése.  **Eszközök:**  Pasztellkréták, fehér és különböző színű kartonok, fém karcoló eszköz a viaszkarchoz. | | | | | **1. Csoportmunka**  **Tekergőző mesebeli kígyó (színkígyó) vagy színcsiga.** Színárnyalati sor kialakítása. Ajánlatos előre felvázolni a nagyméretű lapra a kígyó rajzát, majd beosztani, hogy ki melyik területen dolgozik.  **2. Kísérletezzünk vegyes technikákkal** (pasztell+filctoll, pasztell+kollázs).  A *vándormadarak* és a *zuhogó esőben* című téma a kézikönyv 40. oldalán olvasható. | | |
| Varázsoljunk krétával (tk. 21. old.).  A pasztellkréták jellemzői.  Színkeverés, színárnyalatok. | | |
| **Fogalmak:** színkeverés, színárnyalatok, vörös (piros), sárga, kék, zöld, narancssárga, lila, viaszkarc, pasztellkréta, olajpasztell, viaszkréta, felület, tónus, illusztráció, | | |
| 19-20. | | | **Mimikri.** | | | **1. Mimikri.** Az élőlények alkalmazkodása a környezethez. Beszélgessünk arról, hogy mi lehet a környezethez való alkalmazkodás célja az állatvilágban. Magyarázzuk meg az elrejtőzés jelentőségét! A tankönyv feladatainak megoldása. Az elrejtőzött formák megkeresése és felismerése (aligátor, aligátorteknős, iszaphal, bölömbika, nutria és béka).  **2. Mesebeli formák és dekoratív hátterek tervezése.** Az állatok elrejtése mintákkal.  **Fogalmak:** léptékváltás, a minta nagyítása, körvonal, folt, mimikri. | | | **Előzetes tudás:**  minták alkotása.  **Kompetenciák**  A megfigyelőképesség, a látványértelmezés, az  anyanyelvi kommunikáció képességének fejlesztése az állatok jellemzésével.  A képzelet fejlesztése a rejtett alakzatok felismerésével. | | | | **Szemléltetés:**  A feladatok megvalósulása a Tanári kézikönyv  **Kapcsolódási pontok**  Környezetismeret: az állatok felülete és környezete.  **Eszközök:** olajpasztell, | | | | | **Előzetes feladatok:**  Állatokról szóló találós kérdések gyűjtése és megfejtése közösen.  Állatképek gyűjtése és csoportosítása adott szempontok alapján, pl. valósághű arányú rajz vagy fotó, mesebeli rajz, beleolvad-e a környezetébe, vagy feltűnően kiemelkedik. | | |
| Rejtőzködő állatok  (tk. 22. old.)  Az állatok felülete és a környezete: foltok-minták  (tk. 23. old.). | | |
| **3. TÉMAKÖR: SZOBRÁSZAT (4 ÓRA)** | | | | | | | | | | | | | | | | | | | | |
| 21-22. | | | **Agyagedények.** | | **1. Tárgyelemzés:** régi korok használati tárgyainak gyűjtése és csoportosítása. Szempontok: anyag, forma, funkció (a használat módja), díszítés).  **2. Az agyagedények díszítőmotívumai** régen és napjainkban. Magyar népművészeti edények formája, anyaga és díszítése. A miskakancsó elemzése: forma, funkció, díszítés (tk. 24-25. old.)  **3. Választható alkotói feladat**  **3/1. Különleges edények.** A miskakancsó inspirációja alapján ember alakú – fiút vagy lányt formázó - edény tervezése.  **3/2. Váza készítése kollázs technikával**. Sorminták képzése színkontrasztokkal. | | | | **Előzetes tudás:**  Képlékeny anyagok alakítása: agyagozás, gyurmázás.  **Kompetenciák**  A megfigyelőképesség, a látványértelmezés, az anyanyelvi kommunikáció és a képolvasás képességének fejlesztése a tárgyak jellegzetességeinek  közös megbeszélésével. | | | | **Szemléltetés:**  Őskori agyagedények, ókori görög vázák, népi kerámiaedények képei.  A feladatok megvalósulása a Tanári kézikönyv 47-49. old.  **Kapcsolódási pontok**  Technika életvitel és gyakorlat: képlékeny anyagok alakítása. Papír alakítása nyírással.  **Eszközök:** filctoll, színes ceruza, színes papírok, olló, ragasztó. | | | | **Gyűjtőmunka:**  Ritmikus motívumokkal díszített tárgyak és képek gyűjtése.  **Rekonstrukció**  -Beszélgetés a restaurátor munkájáról.  - Képkiegészítés: sormintával díszített edényről készült fénymásolat felezése, és részlet kiegészítése egésszé. Feladat: a körvonal megrajzolása és a minták folytatása. | | | |
| Régi korok tárgyai.  Tárgyelemzés: használati és dísztárgyak  (tk. 24. old.).  Magyar népi kerámia (tk. 24. old.). | |
| **Fogalmak:** agyag, cserép, terrakotta, korongozás, kerámia, keramikus, fazekas, mázas kerámia, mintaritmus, díszítőművészet, népművészet, használati tárgy, dísztárgy, formaegyszerűsítés, stilizálás. | | | |
| 23-24. | | | **Szobrászkodjunk együtt!** | | **1. Közös beszélgetés,** élménybeszámoló: milyen szobrok állnak a lakóhelyetek közelében az utcán.  Előzetes feladat: nézd meg az anyagát, a témát, a mozdulatot stb. Mutasd be a mozdulatot a többieknek!  **2. Képolvasás:** műalkotások nézegetése és csoportosítása: körplasztika és dombormű.  Véleményalkotás kérdések segítségével.  **3. Tekeredik a kígyó** című dombormű készítése színes gyurmából (tk. 26. old.).  **4. Kedvenc állat** megformázása agyagból vagy gyurmából (tk. 26. old.)  **5. Hulladékból szobor.** Állatkák készítése WC-papír gurigákból. Díszítés temperával. | | | | **Előzetes tudás:**  sík és térforma  **Kompetenciák**  **Környezettudatos magatartás.**  Plasztikai érzék és kifejezőképesség fejlesztése.  Plasztikai minőségek sokféleségének megtapasztalása. Karakterérzék fejlesztése. | | | | **Szemléltetés:**  A feladatok megvalósulása: Tanári kézikönyv 51-53. old.  Nathalie Trépanier: Kutya (vegyes technika  **Kapcsolódási pontok**  Technika életvitel és gyakorlat: hasznos tárgy készítése papírból.  **Eszközök:**  agyag, gyurma, WC-papír guriga, tempera | | | | **Szoborjáték (páros játék)**  - A párok egyik tagja álljon be egy mozdulatlan pózba (alkosson így szobrot), majd a pár másik tagja utánozza le ezt a mozdulatot!  - A pár egyik tagja legyen a szobrász, aki a pár másik tagját beállatja egy megtervezett mozdulatba.  Közösen adjunk címet az így megformázott élő szobornak. | | | |
| A szobrászat fajtái: a dombormű és a körplasztika.  Hulladékból szobor? | |
| **Fogalmak:** dombormű, körplasztika, mintázás, faragás, vésés, agyag, kő, bronz, márvány. | | | |
| **4. TÉMAKÖR: ITT A TÉL (6 ÓRA)** | | | | | | | | | | | | | | | | | | | | |
| 25-26. | | | **Origami** | | **1. Előzetes feladatok:** mit tudunk a Mikulásról?Történetek Szent Miklós életéből (beszélgetés, élménybeszámoló, szokások és hagyományok felelevenítése). A Mikulás történetét feldolgozó könyvek (versek, mesék, mondókák) és filmek keresése.  **2. Origami Mikulás hajtogatása** (tk. 28. old.)  **3. Láncfigura készítése:** táncoló hóemberek.  **4. Hóember ábrázolása** választható technikával, pl. olajpasztell, festés fekete kartonra fehér temperával, vegyes technika (akvarell, viaszkréta). | | | | **Előzetes tudás:**  papírhajtogatás, pontos munka, a forma elkészítése fázisrajzok alapján,  **Kompetenciák**  A digitális kompetencia fejlesztése az internetről történő kutatómunkával, pl.: jelesnapok.oszk.hu/prod/unnep/szent\_miklos\_mikulas\_napja | | | | **Szemléltetés:**  Mikulást ábrázoló képek, képeslapok, csomagolóanyagok stb. A feladatok megvalósulása a Tanári kézikönyv 55. oldalán.  **Kapcsolódási pontok**  Ének: Hull a pelyhes…  **Eszközök:** színes papír, A/3-as papír, grafitceruza, filctoll, olló, | | | | **Zsákjáték**  Mi lehet a zsákban! Elrejtett formák kitalálása tapintás alapján.  **Képkirakó játék (**puzzle): szétvágott Mikulás-képek egymáshoz tartozó részleteinek közös megkeresése és a kép elkészítése páros vagy csoportmunkában. | | | |
| Mikulás ábrázolása.  (Tk. 28. old.)  Láncfigura: táncoló hóemberek.  (Tk. 29. old.) | |
| **Fogalmak:** origami, láncfigura, legenda | | | |
| 27-28. | | | **Jeltervezés, jelalkotás, formaegyszerűsítés** | | **1. Előzetes feladatok:** karácsonyi csomagolópapírok és képeslapok gyűjtése, a karácsonyi ünnepkörre jellemző minták és díszek gyűjtése (karácsonyfa, harang, csillag, gyertya, angyalka, díszes üveggömb, szaloncukor, hókristály, masni); a formák jellé egyszerűsítése; sablon készítése a papírnyomathoz vagy a krumplinyomathoz.  **2. Beszélgetés a karácsonyi hagyományokról.** Karácsonyi történetek és versek gyűjtése, karácsonyi dalok éneklése.  **3. Jézus születését ábrázoló műalkotások nézegetése.** A bibliai történet felidézése. Beszélgetés Domenico Ghirlandaio: Pásztorok imádása című festményéről. A képolvasás szempontjai: a mű témája, a szereplők tevékenysége és elhelyezkedése a képtérben, előtér-középtér-háttér, a tér kitöltésnek módja, a színek, a tónusok, érzelmi hatás.  **4. Választható ábrázolási feladatok**  **4/1. Karácsonyi csomagolópapír tervezése** (tk. 30. old.). Karácsonyi sorminta vagy terülődísz készítése választott képzőművészeti technikával, pl. krumplinyomat, papírnyomat, befestékezett süteményszaggató forma nyomtatása, festék és filctoll, festék és színes papír kollázs stb.  **4/2. Karácsonyi képeslap tervezése** (tk. 31. old.). Technika: a karácsonyt jelképező papírsablon kivágása, a forma kiemelése a körvonaltól induló színes ceruza satírozással, a forma és a háttér díszítése filctollal rajzolt mintákkal. | | | | **Előzetes tudás:**  formaegyszerűsítés, jelalkotás,  **Kompetenciák**  Jeles napok szokásainak, néphagyományainak és tárgyi kellékeinek megismerése. Ábraolvasási és értelmezési készség fejlesztése. Redukciós képesség fejlesztése. Képalkotó és kifejező képesség fejlesztése. Komponáló képesség fejlesztése a kiemelés eszközeivel. Gondos kivitelezés, különböző anyagok, eljárások személyes tapasztalaton alapuló megismerése. | | | | **Szemléltetés:**  Ghirlandaio: Pásztorok imádása (1485).  Nicola di Credi: Jézus születése (1500 körül). Albrecht Dürer: Pásztorok imádása (1504).  Képeslapok, csomagolópapírok, díszek, karácsonyi családi fotók.  A feladatok megvalósulása a Tanári kézikönyv 57-59. old.  **Kapcsolódási pontok**  Technika, életvitel és gyakorlat: Sablon készítése, papír vágása.  Dráma és tánc: népi gyermekjátékok.  Ének: Kirje, kirje…  **Eszközök:**  krumplinyomat (kés, tempera); papírnyomat (kartonpapír, olló, ragasztó, tempera, fültisztító pálcika); képeslap (írólap, színes ceruza) | | | | **Krumplinyomat**  Anyagok és eszközök: nagyméretű krumpli, kés, tempera, ecset.  A munka menete:  a) Vágd ketté hosszában a krumplit!  b) Rajzold rá a felületére a tervezett forma körvonalát!  c) Vésd körbe késsel a körvonal mentén, majd mélyítsd le a hátteret!  d) Fesd át egyenletesen a kiemelkedő minta felületét, majd nyomtasd rá a rajzlap tervezett helyére a formát! Több színt is használhatsz. Ismételd meg többször is a forma átfestését és a nyomtatást! | | | |
| Karácsony ünnepe (tk. 30. old.).  Karácsonyi üdvözletek  (tk. 31. old.) | |
| **Fogalmak:** kompozíció, kiemelés, műalkotás, reprodukció, | | | |
| 29-30. | | | **Tárgy tervezése meghatározott tulajdonos számára.**  **A téli viselet**  (tk. 32. old.). | | **1. Motiváció.** Rejtvények és találós kérdések a téli viselet jellegzetes darabjairól. Pl.  Egy kis házban öt kis szoba sorakozik szépen,  öt kis ember bújik oda melegedni télen. Mi az?  (kesztyű)  **2. Beszélgetés a téli viselet jellemzőiről.** A téli viselet darabjainak rendeltetés szerinti csoportosítása és jellemzése. Az anyag, a forma és a rendeltetés közötti összefüggés keresése. Szempontok: mit hordunk télen? Melyek a téli ruhák és lábbelik jellegzetes anyagai (miből készítik)? Melyek a téli sportok jellegzetes kellékei, és mit viselnek a sportolók? Mit jelent az évszaknak megfelelő öltözködés (tk. 32. old.)?  Beszélgetés a téli fejfedők jellemzőiről (tk. 33. old.).  **4. Alkotómunka. Választható ábrázolási feladatok.**  **4/1. Saját sapka látvány utáni rajza.**  **4/2. Mintaterv.** Téli sapka és kesztyű egyedi mintázatának tervezése.  **4/3.** **A korábban átélt élmények felidézése és ábrázolása:** téli sport, családi program megfestése úgy, hogy a hangsúly a szereplők viseletére kerüljön, pl. milyen a családunk, amikor síeléshez, hóemberépítéshez vagy szánkózáshoz készülődünk? | | | | **Előzetes tudás:**  textil tervezése ritmikusan ismétlődő mintákkal.  **Kompetenciák:** a megfigyelőképesség, a forma- és ritmusérzék, a képzelet és a kreativitás fejlesztése a saját tervezésű textilmintákkal. Tárgyalkotó, manipulatív képességek és a formaérzék fejlesztése az öltözékek tervezésével. A vizuális memória fejlesztése az átélt élmények képi megjelenítésével. | | | | **Szemléltetés:**  A feladatok megvalósulása a Tanári kézikönyv 61. oldalán.  **Kapcsolódási pontok**  Olvasás: a Tél című olvasmány.  Csukás István: Hideg szél fúj. Donászi Magda: Halihó! Halihó! Szalad a szánkó!  - Darida Tamás-Kerékgyártó László-Kovács Csilla: Hócsata című verse (zenés feldolgozása Halász Judit: Hívd a nagymamát című lemezéről hallható.)  Környezetismeret: Téli időjárás. A tél örömei.  **Ének:** Kifordítom, befordítom mégis bunda a bunda…  **Eszközök:**  grafitceruza, színes ceruza, filctoll, akvarell/tempera. | | | | **Előzetes feladatok, témakutatás:** képek gyűjtése téli hétköznapi öltözékekről, az öltözék kiegészítő darabjairól és a téli sportruházat jellegzetes típusairól (pl. kapucnis dzseki, kötött pulóver, overall, sínadrág, csizma, kötött sapka, sál, fülvédő, kesztyű stb.)  **Csoportmunka:**  téli öltözékeket bemutató divatkatalógus készítése a prospektusokból kivágott öltözékekből és a saját rajzokból. | | | |
| Hétköznapi tevékenység során használt tárgyak megjelenítése. Különböző tárgyak külső jegyeinek összehasonlítása: a téli viselet jellegzetes darabjai és jellemzői.  A viselet különböző anyagainak megismerése. | |
| **Fogalmak:** tárgytervezés, mintaritmus, forma, funkció, díszítés, öltözék-kiegészítő, a téli viselet jellegzetes anyagai: gyapjú, goretex, termo, pamut, polár. | | | |
| **5. TÉMAKÖR: FARSANG (4 ÓRA)** | | | | | | | | | | | | | | | | | | | | |
| 31-34. | | | Itt a farsang.  (tk. 34. old.) | | **1. Motiváció:** vidám versek, mesék és énekek a farsangi jelmezekről, jelmezbálról és a bohócokról. A versek elolvashatók az interneten, és a dalok is letölthetők az internetről ([http://youtube.letolt.info/](javascript:imPopUpWin('http://youtube.letolt.info/',0,0,'yes','yes');)).  Gryllus Vilmos Maszkabál című lemezéről a Bál, bál, maszkabál; a Bohóc és a Varázsló című dal (a farsangi dalok és a dalokról készült animáció letölthető az internetről  ( www.mese.tv)  **2. Tengelyesen szimmetrikus bohócrajz** készítése a tankönyv rajza alapján (a rajzolás előtt tükörképjáték, egymás mozdulatának utánzása, tükrözése, tk. 35. old.).  Milyen a bohóc ruhája: színterv készítése.  **3. Egész alakos bohóc** vagy bohócfej elképzelt ábrázolása (tk. 37. old.).  **4. Origami készítése.** Farsangi kalap origami technikával (tk. 34. old.).  **5. Saját élmények feldolgozása és vizuális megjelenítése:** a cirkusz szereplői.  Cirkuszi jelenet ábrázolása emlékezetből | | | | **Előzetes tudás:**  szimmetrikus és aszimmetrikus formák, tükörképek, origami technika, arányok: magasság, szélesség.  **Kompetenciák**  Képalkotó- és kifejező képesség fejlesztése.  Megfigyelőképesség fejlesztése: a forma elkészítése fázisrajzok alapján).  A kreativitás, a formaérzék és a formafantázia, fejlesztése.  Saját élmények vizuális megjelenítése, a látott élmény hangulatának visszaadása.  Az aktív szókincs gazdagítása, a verbális és a vizuális kommunikáció fejlesztése. | | | | **Szemléltetés:**  A tankönyv illusztrációi: bohócokat ábrázoló képek. Bohócjelmezek.  Georges Seurat: A cirkusz (1890-1891).  **Kapcsolódási pontok**  Devecsery László: Bohóc-bíztató, Drégely László: Farsangi bál, Drégely László: Jancsi-bohóc, Gazdag Erzsi: A bohóc köszöntője, Péter Erika: Jelmezbál, Gryllus Vilmos: Maszkabál, Hinta-palinta együttes: Bohócdal.  Szepesi Attila: A bohóc  Farsangi versek az interneten: [**http://www.operencia.com/versek/versek-farsangra#ixzz2TdMGlPTT**](http://www.operencia.com/versek/versek-farsangra#ixzz2TdMGlPTT)  **Eszközök:**  Grafitceruza, színes ceruza, filctoll, tükör.  Filctoll, pasztellkréta vagy festék a rajzlapon kivitelezett feladatnál.  Színes papírok az origami kalaphoz. | | | | | **Közös megbeszélés:**  **1. Bohócok jellemzése.** Milyen az öltözékük, a testtartásuk? Milyen az arckifejezésük? A bohócok külső tulajdonságainak (arcfestés, különleges és tarka sapka, ruha és cipő) jellemzése, pl. nevetséges, tarka ruhát visel, színesre festi az arcát, piros színű parókát is viselhet stb. Mit jelent a bohóckodás kifejezés? (Magyarázat szituációs játékkal: bohóckodjunk mimikai játékokkal és gesztikulálásokkal).  **2. A cirkusz világa.** Cirkuszi élmények felidézése: a cirkusz műsorszámai, szereplői, a cirkuszi kellékek, cirkuszi öltözékek Beszélgetés G. Seurat: A cirkusz című festményéről (tk. 36. old.) | | |
| Szimmetrikus forma. Tükörkép.  Rész- egész (tk. 35. old.).  A cirkusz világa  (tk. 36. old.).  Bohócfejek krétával (tk.37. old.). | |
| **Fogalmak:** kompozíció, reprodukció, szimmetria, tükörkép, farsang.  Szepesi Attila: A bohóc című versében szereplő szavak: kóc, zubbony, búzakék, pepita, pántlika, masli, karmazsin.  A cirkuszi előadás fogalmai: bűvész, zsonglőr, kötéltáncos, állatidomár, zenebohóc, akrobata, artista, trapéz, biztosítókötél és háló, zsonglőr, mutatvány, jelmez, porond, produkció, smink, flitter. | | | |
| **6. TÉMAKÖR: BÁBSZÍNHÁZBAN (4 ÓRA)** | | | | | | | | | | | | | | | | | | | | |
| 35-36. | | | **Síkbábok és ujjbábok készítése.**  (Tk. 38–39. old.) | | **1. Hangulatkeltő beszélgetés:** színházi élmények.  A bábszínház szereplői: bábtípusok összegyűjtése.  Az ujjbábok és a kesztyűbábok jellemzői.  **2. Kesztyűbáb tervezése.** Tervezz további szereplőket a lovag és a favágó figurája mellé (tk. 38. old.)  **3. Ujjbábok készítése.**  Feladat: Szabó Lőrinc Falusi hangverseny című versében szereplő állatfigurák megjelenítése.  A báb készítése fázisrajzok alapján (tk. 39. old.).  Az ujjbáb készítésének részletes leírása a kézikönyv 68. oldalán olvasható. | | | | **Előzetes tudás:**  a papír alakítása vágással. Ábraolvasás, fázisrajzok.  **Kompetenciák**  Az alkotó képesség és a manuális készség fejlesztése a bábfigurák készítésével.  A kommunikációs képesség, az együttműködési készség és az empátia fejlesztése a közös bábozással. | | | | **Szemléltetés:**  **–** Különböző bábtípusok és azokról készült képek.  – Bábfilm részlete.  A feladatok: Tanári kézikönyv 66-69. old.  **Kapcsolódási pontok**  Erkölcstan: illem. Hogyan viselkedjünk a színházban?  **Eszközök:**  fehér és színes papírok, filctoll, olló, ragasztó | | | | **Egyéni gyűjtőmunka:** bábfilmek szereplői, különböző technikával előállítható bábok képei.  **Bábjáték előadása közösen** a Falusi hangversenyhez készült ujjbábokkal.  Állathangok utánzása.  Az állatok jellegzetes mozgásának utánzása. | | | |
| Fogalmak: bábszínház, paraván, síkbáb, kesztyűbáb, fázisrajzok. | | | |
| 37-38. | | | **Mesélő bábok.**  (Tk. 40–41. old.) | | **1. Motiváció:** beszélgetés a tankönyv bábfigurákat ábrázoló képéről (tk. 40. old.). A bábok jellemzése a külső megjelenésük alapján. Meséljétek el közösen, hogy milyen történet szereplői lehetnének! Találjatok ki egy rövid történetet!  **2. Film.** Milyen rajzfilmben szerepelhetnének a tankönyv 40. oldalán látható marionettfigurák?  **3. Választható alkotói feladat:** különböző bábtípusok: síkbáb, ujjbáb vagy fakanálbáb tervezése (vázlatrajz, színes kidolgozás).  **4. Fakanálbáb készítése** a tankönyv leírása és a készítés fázisait szemléltető képsorozat alapján. | | | | **Előzetes tudás:**  **Kompetenciák**  Vélemények és érzések kifejezése.  A kreativitás (ötletesség, újszerűség), az anyag- és eszközhasználati készség, a manuális készség, a koncentrációs képesség és a problémamegoldó gondolkodás fejlesztése az egyszerű bábjáték elkészítésével. | | | | **Szemléltetés:**  marionettfigurák, fakanálbábok.  **Kapcsolódási pontok**  Erkölcstan: Önmagam kifejezése. Gondolatok, érzések kifejezése, elsősorban nem verbális módon. Gesztusok, arckifejezések, rajzok, ábrák, művészi eszközök, zene.  **Eszközök:** fakanál, színes papírok, filctoll, olló, ragasztó | | | | **Szerepjáték**  Az elkészült báb megszólaltatása. Páros játékok egymás bábjaival.  Párbeszéd vagy rögtönzött történet elmesélése. | | | |
| **Fogalmak:** marionettfigura, fázisrajz, képsorozat, szemléltető ábra. fakanálbáb, | | | |
| **7. TÉMAKÖR: VALÓSÁGOS ÉS ELKÉPZELT LAKÓHELYEK (6 ÓRA)** | | | | | | | | | | | | | | | | | | | | |
| 39-40. | | **Házak és környezetük.** | | | **1. Motiváció. Találós kérdések a ház különböző részeiről.**  - Kifordul, befordul, nem jutsz be, ha nem mozdul. (ajtó)  - Belül fogod, kívül mozog, kívül fogod, belül mozog.  - Nélküle nem sokra mész, ha úgy döntesz, hogy belépsz. (kilincs)  **2. Alkotómunka. Választható ábrázolási feladatok.**  **2/1. Egyéni munka:** “A mi házunk és utcánk” című jelenet festése. Vagy: milyen házban laknék a legszívesebben?  **2/2. Csoportmunka:** a valóságból kiinduló házhomlokzat színes áttervezése. Az egyénileg készült munkákból közös kompozíció készítése, utcasor kirakása (tk. 42. old.).  **2/3. Mesebeli házak tervezése** (tk. 43. old.).  Feladat: a lakóház valós formáinak átalakítása, behelyettesítése más formákkal. Pl. a ház ablakai helyett virágrajzok, a háztetőt nem a cserepek szabályos ismétlődése, hanem sorminták díszítik. | | **Előzetes tudás:**  képolvasás: a látottak elmesélése, a forma átalakítása, mintatervezés,  **Kompetenciák**  A megismerő- és befogadóképességek fejlesztése a környezet jellegzetességeinek megfigyelésével és ábrázolásával. Ismeretszerzési és tanulási képességek fejlesztése, szókincsbővítés a látottak elmesélésével.  Az együttműködési készség fejlesztése a csoportos vagy a páros munkákkal. | | | **Szemléltetés:**  különböző épülettípusok (vetítés, fényképek), különböző lakóháztípusok (vetítés, fényképek), folyóiratok épületeket ábrázoló képei, a tankönyv illusztrációi  (színesre festett lakótelepi házak Moszkvában, toronyház New Yorkban).  A feladatok: Tanári kézikönyv 70-73. old.  **Kapcsolódási pontok**  Környezetismeret: A mi házunk.  Technika, életvitel és gyakorlat: Otthonunk tárgyai, anyagai Miből készül? Épített modellek.  **Eszközök:**  pasztellkréta, filctoll, festék, színes papírok, olló, ragasztó, fekete karton. | | | | | | | **Bevezető beszélgetés**  - Milyen híres épületeket ismertek (várak, múzeumok, közintézmények stb.)?  - Milyen épülettípusokat ismertek (lakóház, színház, stadion, palota, vár, múzeum, áruház, mozi, irodaépület, uszoda stb.)?  - Milyen lakóháztípusokat ismertek és miben különböznek egymástól (családi ház, ikerház, sorház (láncház), társasház, toronyház, átriumház stb.)?  - Ki látott már építkezést? Milyen anyagokat és gépeket használtak az építkezés során, és hogyan épült fel?) Meséld el, milyen házban laknál szívesen!  - Melyek lakóhelyed legszebb épületei!  - Mely épületek szorulnak felújításra? Indokold meg, hogy miért? | | | |
| A közvetlen környezet (utca, lakóház) megfigyelése, leírása és jellemzése.  Házak régen és ma. Falusi és városi utcakép (tk. 42. old.). | | |
| Fogalmak: családi ház, sorház, társasház, toronyház, átriumház, lakópark, lakótelep, panel, tégla, cserép, vakolat, térkép, forma, funkció, homlokzat, | |
| 41-42. | | **Történetek, kitalált dolgok vizuális megjelenítése.**  **Valós és képzelt látványok.**  **A mese épített környezetének illusztratív jellegű ábrázolása.** | | | **1. Ismeretek felidézése: falusi házak régen és napjainkban.** Beszélgetés a régi és a mai falusi házak jellegzetességeiről és szembetűnő különbségeiről.  **2. Hárs László: Híresincsi felfordulás című mese felolvasása** (tk. 44. old.). Megfigyelési szempontok a meseolvasás közben:  -Hogyan változtatták meg a híresincsi falu lakói a falujukat?  -Hogyan épültek a házak a megváltoztatott faluban?  -Hogyan rendezték be a házaikat a híresincsi falu lakói?  -Hogyan beszélgettek egymással? Szituációs játék: beszéljünk úgy egymással, mintha a megfordított Híresincs faluban laknánk! (Pl. Jó reggelt - tleggerój.)  **3. Alkotómunka. Választható ábrázolási feladatok.**  **3/1. Kollázs készítése csoportmunkában**. A munka menete: egyszerű házhomlokzat kivágása színes papírokból, majd a házak felragasztása a tervezett kompozíciónak megfelelően a fekete kartonra. Ezután következik a házhomlokzatok díszítése színes papírból kivágott ablakokkal és ajtókkal (de lehet a részleteket festeni vagy rajzolni is). Képzeljük el, hogy a házak körül csodálatos növények virágoznak. Rajzoljunk pasztellkrétával a fekete kartonra élénk **színekben** pompázó virágokat! | | **Előzetes tudás:**  az illusztráció készítése, a kiemelés módjai a kompozícióban (méret, szín, minta, árnyalat), a kollázs technikája..  **Kompetenciák**  Az illusztráció elemi fogalmának megértése, illusztráció készítése. Képalkotó- és kifejező képesség fejlesztése. Kompozíciós készség fejlesztése a kiemelés eszközeivel.  A megfigyelőképesség,  a kreativitás, az átélő képesség, a tanulási képesség, a kommunikációs képességek és a kézügyesség fejlesztése. | | | **Szemléltetés:**  Régi parasztházak homlokzata.  Meseillusztrációk dekoratív házrajzai.  A feladatok megvalósulása a Tanári kézikönyv  **Kapcsolódási pontok**  Technika: Mi készül papírból? Hogyan lehet megmunkálni a papírt (mérés, hajtogatás, papírkivágás)? Környezetismeret: lakóhelyünk házai. Matematika: tájékozódás a térben, síkban, a tájékozódást segítő viszonyok. Magyar nyelv és irodalom: mesék, narratív történetek.  **Eszközök:**  fekete karton, színes papírok (vagy színárnyalatosra festett papírok) a házakhoz, olló (papírkivágás), ragasztó, filctoll, olajpasztell, festék. | | | | | | | **Vidám falukép rajza csoportmunkában**  (tk. 45. old.).  A munka menete:  Rajzoljuk meg a legalább A/2-es méretű lap egyik szélétől a másikig tartó utca kanyargóan futó sávját! Vázoljuk fel az utca két oldalára a kisebb-nagyobb házakat, és rajzoljunk a házak közé, vagy mögé fákat is! Olyan méretben dolgozzunk, hogy szinte a teljes hátteret töltsük ki a jelenettel! Bátran rajzoljuk fejjel lefelé is a formákat, hiszen egy mesebeli, felfordult falukép ábrázolása a feladat! Rajzoljuk meg a ház és környezetének részleteit (ablakok, ajtók, kapu, tetőminta, kerítés), majd dolgozzuk ki élénk színekkel a képet!  A nagyméretű kartonon 4-6 tanuló dolgozzon közösen. Ajánlott technika: olajpasztell. | | | |
| Környezetünk valós elemeinek különleges nézőpontból (belülről, fentről, alulról) való megjelenítése a fantázia és a megfigyelés révén,  Meseillusztráció: Hárs László: Híresincsi felfordulás  (tk. 44. old.). | | |
| **Fogalmak:** homlokzat, dekoratív felület, díszítés, átalakítás, illusztráció, kompozíció, kollázs | |
| 43-44. | | **Összetett forma építése egyszerű mértani elemekből. Különböző alakú mértani elemek jellegzetességei.** | | | **1. Elméleti ismeretek.** A tankönyv feladatainak megbeszélése (tk. 46 - 47. old).  **1/1.**  **Egyszerű geometrikus térformák megnevezése.** A képen látott játékkocka elemei: sárga kocka, kék hasáb (téglatest), piros háromszöghasáb, piros henger, zöld négyszöghasáb, világosbarna hídelem.  b) Egyszerű síkmértani elemek - kör, háromszög, négyzet, téglalap - felismerése és megnevezése.  c) A tér és síkformák (pl. négyzet és kocka) hasonló és különböző sajátosságainak felfedezése kérdések segítségével.  d) Számold meg, hány különböző színt és formát látsz a négy lapon? Megoldás: 8 különböző szín és 14 db forma. Keresd meg, mely formáknak nincs párjuk? Megoldás: a lila téglalapnak és a piros háromszögnek nincs párja.  **2. Meseolvasás. Hervay Gizella: Tornyos-mese.** A mese tanulságainak megbeszélése: a közösen végzett munka előnyei és örömei.  A mese a Tanári kézikönyv 79. oldalán olvasható.) | | **Előzetes tudás:**  sík és térformák, síkábrázolás, térábrázolás..  **Kompetenciák**  Az anyanyelvi kommunikáció, a problémamegoldó képesség, a kompozíciós készség és a térlátás fejlesztése. Elemi térviszonyok megfigyelése, a képi elemek helyének meghatározása (lent- fent, jobbra- balra, alatta- felette) és az elemek rakosgatása, rendezése. Alapvető matematikai ismeretek alkalmazása. Téralakító, térrendező képesség fejlesztése. A színérzék és a színdifferenciáló képesség fejlesztése. Együttműködés kialakítása a csoport tagjaival. | | | **Szemléltetés:**  Építőjátékok, színes fakockák, mesekönyvek illusztrációi: díszes paloták és várak,  **Kapcsolódási pontok**  Technika, életvitel és gyakorlat: Az építődoboz elemei (téglatest, henger, hídelem, háromszöghasáb, négy- szöghasáb).  Matematika: objektumok alkotása. Ének: Cifra palota. Járom az új váramat.  **Eszközök:**  A/4-es méretű színes papírok, nagyobb fehér karton vagy csomagolópapír, grafitceruza, filctoll, olló, ragasztó. Alkossunk négy fős csoportokat! Egy csoport anyag és eszközigénye: 4 db. A/4-es méretű színes papír, olló, filctollak, ragasztó és egy nagyobb karton alaplapnak. | | | | | | | **Csoportmunka**  **Játékvár építése színes papírból.**  (tk. 47. old.)  Minden csoport mérje ki, és vágja szét az A/4-es méretű színes papírokat a tankönyvben megadott arányok szerint (tk. 47. old.). Csoportonként négy darab A/4-es lappal dolgozunk.  A munka menete: Rakjátok össze közösen a szétvágott színes részletekből a várformát! Többféle kompozíciót is próbáljatok ki, és a legjobbat ragasszátok fel egy nagy kartonra vagy csomagolópapírra! Díszítsétek az épületet jelképező síklapokat egy mesebeli palotára jellemző részletekkel, pl. díszes ablakokkal, kapuval és oszlopokkal, falra felfutó növényekkel, rajzoljatok az ablakba királylányt vagy királyfit, a vár köré katonákat és vizesárkot, a háttérbe pedig színes növényeket! | | | |
| Tér és sík  (tk. 46. old.)  Játékvár építése színes papírból (tk.47. old.) | | |
| **Fogalmak:** sík- és térforma, négyzet, kocka, téglalap, háromszög, kör, félkör, hasáb, kocka, egy pár (két darab), páros, páratlan, | |
| **8. TÉMAKÖR: JELEK ÉS JELKÉPEK KÖRNYEZETÜNKBEN (2 ÓRA)** | | | | | | | | | | | | | | | | | | | | |
| 45-46. | | | **Képi jelek, vizuális szimbólumok olvasása és létrehozása.** | | **1. Közlekedés az utcán.** **Motiváció:** Bartos Erika: Dugó című versének felolvasása (tk. 48 - 49. old.) Közös megbeszélés irányított kérdések alapján.  Melyek a falusi és a városi közlekedés különbségei? Melyek a városi tömegközlekedés jellegzetes járművei? Milyennek mutatja be a Dugó című vers és a vers illusztrációja a városi közlekedést? Mi történik akkor, ha dugó van a városi forgalomban? Mi okozhatja a dugót? Soroljatok fel ezek közül néhányat! Milyen felújításokat végeznek lakóhelyeden? Pl. úttest, járda, épületek homlokzata, tető, csatorna stb. Akadályozzák-e ezek a felújítások a közlekedést? Milyen lenne szerintetek az ideális városi közlekedés? Mit tesz a környezetvédelem a városi közlekedés javítása érdekében?  **2. Jelek az utcán** (tk. 50. old.) A tankönyv feladatainak megbeszélése. A piktogramok jellemzői.  **3. Jeltervezés, jelalkotás változatos méretben:** **jelzőtábla tervezése.** Rajzold meg, hogy milyen lenne az állatkertet vagy a játszóteret jelző tábla! Feladat: négyzet alakú befoglaló forma (tájékoztató tábla), fehér, fekete és kék szín használata, a tábla közepére a választott témát kifejező egyszerű piktogram rajza feketével. | | | | **Előzetes tudás:**  KRESZ-táblák, információközlő jelek környezetünkben,  **Kompetenciák**  A megfigyelőképesség és a vizuális kommunikációs képesség fejlesztése.  Képolvasással történő információszerzés, képi jelek, vizuális szimbólumok olvasása és létrehozása.  Ábraolvasási és értelmezési készség fejlesztése. Redukciós képesség fejlesztése.  A közlekedési szabályok ismerete, és a jelzőtáblák felismerése és a közlekedési szabályok betartása. | | | | **Szemléltetés:**  Rövidfilm vagy fényképek a városi zsúfolt közlekedésről, közlekedési táblák, információközlő táblák, [www.mesetv](http://www.mesetv) (rajzfilm Lackfi János: Odalenn című verséhez. Címe: Mesés közlekedés a metrón),  **Kapcsolódási pontok**  Matematika: tájékozódás a térben, síkban, a tájékozódást segítő viszonyok. Technika, életvitel és gyakorlat: jelzőtáblák. Közlekedés, környezetünk, forgalomirányítás.  **Eszközök:**  A fantáziaképhez (tempera, olajpasztell). A jelzőtáblához grafitceruza, filctoll. | | | | **Kiegészítő feladatok**  **1. Utazás a jövőbe.** Képzeld el, és rajzold meg, milyen lenne a jövő városa! Milyen házakat építenek majd az emberek?  **2. Tervezd meg a jövő járműveit!** Milyen lenne az a kétéltű jármű, amivel a szárazföldön és a levegőben is lehetne közlekedni?  Előzetes feladat: járművek képe, a fantasztikus filmek közlekedési eszközei.)  **3. Utazás a mesében.** Milyen házakról és közlekedési eszközökről olvastál a mesékben (pl. repülő szőnyeg, hétmérföldes csizma stb.). Mivel utaznak a mesehősök?  Tervezz mesebeli járműveket! | | | |
| **Közlekedés az utcán** (tk. 48. old.).  **A jövő városa**  (tk. 49. old.).  **Jelek az utcán**  (tk. 50. old.) | |
| **Fogalmak:** jelalkotás, közlekedési táblák, jelzőtábla, piktogram, embléma, térkép, alaprajz, cégér, szimbólum, lépték, formaegyszerűsítés. | | | |
| **9. TÉMAKÖR: A MÉDIA SZEREPE, HASZNÁLATA (2 ÓRA)** | | | | | | | | | | | | | | | | | | | | |
| 47-48. | | | **Képolvasással történő információszerzés.** | | **1. Témaindító beszélgetés a médiahasználati szokásokról**.  **2. Különböző médiumok beazonosítása, tudatosítása** (pl. újság, könyv, televízió, számítógép). Saját vélemények megfogalmazása.  **3. Médiaélmények feldolgozása** (tetszés, kíváncsiság, jó és rossz élmények). A felolvasott mese és animációs adaptációjának összehasonlítása. A mese pozitív és negatív szereplőinek csoportosítása. A mese erkölcsi tanulságainak felismerése. A történet eljátszása: a karakterek megszólaltatása, érzelmek kifejezése szavakkal, mimikával és gesztusokkal. A pozitív és negatív érzelmek tudatos kifejezése (pl. öröm, szomorúság, düh, félelem). A felolvasott szöveghez és a levetített adaptációhoz kapcsolódó élmények megjelenítése (pl. a főszereplő rajza, képsorozat csoportmunkában.).  **4. A televízió és a család.** A Tv-nézési szokások.  A televíziós műsortípusok összegyűjtése: 1. Krimi, krimisorozat. 2. Rajzfilm, rajzfilmsorozat. 3. Szappanopera (teleregény). 4. Tévésorozat. 5. Dokumentumfilm. 6. Hírműsor. 7. Szórakoztató műsorok (pl. show-műsorok, vetélkedők, talkshow-k, valóságshow-k). 8. Gyermek- és ifjúsági műsorok. 9. Sportműsorok.  Melyek a kedvenc műsoraitok? Játsszatok el a kedvenc műsoraitokból egy részletet! Beszélgetés a tv-bemondó munkájáról. Gyakoroljuk a szép beszédet a nyelvtörők felolvasásával (tk. 52. old.)  **Fogalmak:** internet, honlap, chat, videojáték, televízió, rádió, könyv, számítógép, színház, mozi, újság, műsor, képregény, állókép, mozgókép. | | | | **Előzetes tudás:**  jó és rossz (pozitív és negatív) tulajdonságok.  A mesék tanulságainak felismerése**.** Műsorok a televízióban. Képolvasás: a kép alapján egy történet megfogalmazása, a szereplő jellemzése.  **Kompetenciák**  A megfigyelőképesség és a vizuális kommunikációs képesség fejlesztése.  Ábraolvasási és értelmezési készség fejlesztése. Beszédművelés, beszédfejlesztés.  Redukciós képesség fejlesztése. A kreatív, kritikus internethasználat fejlesztése.  Az olvasási készség és a szókincs fejlesztése a médiaszövegekkel.  Az érzelemkifejezés képességének fejlesztése. | | | | **Szemléltetés:** animációs filmek, mesék a gyermekbarát honlapokról: [www.mese.tv](http://www.mese.tv),  [www. egyszervolt.hu](http://www.egyszervolt.hu),  **Kapcsolódási pontok**  Erkölcstan: a számítógépes világ ismeretségei. Jellemábrázolás. A meseszereplők osztályozása: jó-rossz tulajdonságokkal való azonosulási képesség vizsgálata.  Technika, életvitel és gyakorlat: egészséges és helyes szabadidős tevékenységek felsorolása, megbeszélése.  Dráma és tánc: kiscsoportos és páros rövid jelenetek kitalálása és bemutatása.  **Eszközök:** filmek, mesék, újságok, könyvek, televízió, számítógép | | | | | **Szerepjáték:**  a cipő című szöveg nélküli képregény történetének megfejtése (tk. 53. old.).  Meséljük el közösen a rajzsorozaton ábrázolt cipő életét a rajzok alapján! Képzeld magadat a cipő helyébe, és mondd el, hogy mit látsz magad körül, hol élsz, hogyan telnek napjaid, kinek a tulajdona vagy, hogyan bánik veled, milyen sérülések érnek az életedben!  A képen látottakat meséld el úgy, mintha tiéd lenne ez a cipő!  **A mai kor írott és rajzolt jelei: hangulatjelek az interneten** (tk. 51. old.)  Feladat: a tankönyvbe rajzolt hangulatjelek utánzása. Érzelmeket kifejező hangulatjelek gyűjtése és tervezése. | | |
| 1. A televízió és a család  (tk. 52. old.).  Szerepjáték  (tk. 53. old.)  2. A mai kor írott és rajzolt jelei  (tk. 51. old.) | |
| **10. TÉMAKÖR: HÚSVÉT (2 ÓRA)** | | | | | | | | | | | | | | | | | | | | |
| 49-50. | | | **Húsvét jelképes formái az alkotásokon.**  Jeles napok szokásainak és tárgyi kellékeinek megismerése. | | **1. Beszélgetés** a húsvéti szokásokról, a népszokásokról, a jelképekről és a már átélt személyes tapasztalatokról.  **2. Differenciáltan választható alkotói feladatok:** jelképes forma, üdvözlőkártya, vagy origami nyuszi készítése.  **2/1. Kollázs:** húsvéti bárányka készítése színes papírokból (tk. 54. old.).  **2/2. Üdvözlőkártya tervezése:** tojás és kiscsibe  (tk. 55. old.)  **2/3. Origami** - nyuszipáros.(tk. 55. old.) | | | | **Előzetes tudás:** a húsvéti ünnepkör jellemzői, papír felezése, vágása, hajtogatása  **Kompetenciák**  Az állampolgári kompetencia fejlesztése a népi hagyományok ápolásával. Az információgyűjtés képességének fejlesztése az előzetes feladatokkal. A kreativitás fejlesztése az alkotómunkával. | | | | | | **Szemléltetés:** hímes tojások. Diákmunkák: kézikönyv 85-87. old.  **Kapcsolódási pontok**  Erkölcstan:ünnepek és szokások. Hagyományok ápolása.  Családi ünnepek.  Ünnepnapok és hétköznapok közti különbségek.  **Eszközök:** színes papír, rajzlap, olló, ragasztó, filctoll. | | | | | **Gyűjtőmunka:**  Húsvéti néphagyományok, locsolóversek, képeslapok, jelképes formák.  Locsolóversek: Tanári kézikönyv 85. old. |
| **Fogalmak:** népszokás, népi hagyományok, hímes tojás, kollázs, origami | | | |
| **11. TÉMAKÖR: MILYEN SZÍNES A VILÁG? (10 ÓRA)** | | | | | | | | | | | | | | | | | | | | |
| 51-52. | | | **Színtani ismeretek. A főszínek és a mellékszínek.**  Színkeverési játékok.  Képalkotás a főszínek fel- használásával. Fantasztikus lények festése. | | **1. Képolvasás.** Beszélgetés a tankönyv 56. oldalán látható képekről célirányos kérdések segítségével. A formák, a vonalak és a színek elrendezésének megfigyelése. Az alkotások összehasonlítása.  **2. Színkeverési feladat:** illusztráció készítése Tóthárpád Ferenc: A három paca című verséhez (tk. 57. old.). | | | **Előzetes tudás:** a látvány értelmezése, képolvasás.  **Kompetenciák**  Az anyanyelvi kommunikáció fejlesztése a képolvasással és a tankönyv kérdéseinek értelmezésével.  A megfigyelőképesség, a kompozíciós készség és a színérzék fejlesztése a műalkotások célirányos nézegetésével. | | | | | | **Szemléltetés:**  Czóbel Béla: Fiú labdával.  Paul Klee: Sólyom.  Színkeverés: főszínekből mellékszínek.  **Kapcsolódási pontok**  Erkölcstan:érzelmeim.  Érzelmek kifejezése.  **Eszközök:**  színes ceruza, filctoll, akvarell/tempera. | | | | | **Kiegészítő feladat:**  **1. Marslakók,** űrlények, színpompás fantasztikus figurák tervezése (tk. 58. old.)  **2. Színkeverési játék:** A marslakó útja: főszínek és mellékszínek (tk. 59. old.) | |
| **Fogalmak:** kompozíció, főszínek, mellékszínek, színárnyalatok, színkeverés, hideg-meleg színek, illusztráció. | | |
| 53-54. | | | **Átélt élmények, kitalált történetek, elképzelt szereplők.**  **Illusztráció.** | | **1. Motiváció.** A közvetlen tapasztalások útján szerzett élmények felidézése: beszélgetés a szivárvány keletkezéséről és színeiről. Egyéni megfigyelések és tapasztalatok összegyűjtése. Milyen időjárás esetén látjuk a szivárványt, és miért?  **2. Illusztráció készítése.** A Szivárványhajú Varázsló ábrázolása a mese szereplőinek és a szivárvány színeinek megjelenítésével. Meseillusztráció készítése: Szécsi Magda  A Szivárványhajú varázsló című meséjéhez (tk. 60-61. old.). | | | **Előzetes tudás:**  színkeverés,  **Kompetenciák**  A megfigyelőképesség, a vizuális emlékezet és az anyanyelvi kompetencia fejlesztése a látvány felidézésével és a jellegzetességek megbeszélésével.  A kifejezőképesség fejlesztése a természetben megfigyelt színek kreatív alkalmazásával. | | | | | | **Szemléltetés:**  Tájkép szivárvánnyal.  Prizmával szétbontott fehér fény szivárványszínei.  **Kapcsolódási pontok**  Környezetismeret: időjárás  **Eszközök:**  színes ceruza, olajpasztell vagy filctoll. | | | | | **A Szivárványhajú Varázsló című mese megfigyelési szempontjai:**  miben volt a varázsereje a varázslónak? Mit ígért a varázsló a mesében szereplő kisfiúnak azért, hogy ne legyen szomorú? Mitől lett ismét jókedve a kisfiúnak? | |
| A szivárvány színei a természetben és a műalkotásokon. | |
| Fogalmak: illusztráció, kompozíció, főszínek, mellékszínek, | | |
| 55-56. | | | **A valóság és a mese**  Folton-folt  (tk. 62. old.).  Foltvarrástól a foltos képig  (tk. 63. old.) | | **1. Beszélgetés a tankönyv képeiről irányított kérdések segítségével** (tk. 62. old.). Soroljátok fel a képen látott formákat, színeket és mintákat! Hasonlítsátok össze, hogy miben térnek el ezek a formák a valóságtól!  **2. Kedvenc színeim és én.** Oszd fel a rajzlapodat vízszintes és függőleges irányú, egymást keresztező hullámzó vonalakkal! Fest ki a létrejött kisebb-nagyobb területeket különböző színárnyalatokkal! Próbáld meg, hogy a színek fejezzék ki a pillanatnyi hangulatodat, vagy az aznapi időjárást, de felsorakoztathatod a kedvenc színeidet is! A festék száradása közben rajzold meg magadat egy másik rajzlapra, a kész rajzot vágd körül, és ragaszd rá a színárnyalatos rajzlapra! | | | **Előzetes tudás:**  képolvasás, színkeverés, felület tagolása, dekoratív.  **Kompetenciák**  A megfigyelőképesség, a vizuális ritmusérzék és a kompozíciós készség fejlesztése. A színismeretek bővítése. | | | | | | **Szemléltetés:**  patchwork textilek, Hokata (Horváth Kata): Bárány és Foltvarró lány című akvarellje.  Megvalósult feladatok: kézikönyv 95. old.  **Kapcsolódási pontok**  Ének: Gyertek lányok  **Eszközök: v**egyes technika (gyertya, viaszkréta vagy olajpasztell és akvarell).  Kedvenc színeim és én témához: fekete filctoll, akvarell, ragasztó. | | | | | **Szerepjátékok**  -Képzeld magadat a képen látható kisbárány helyébe! Meséld el, hogy milyen az öltözéked, és hová készülsz ebben a foltvarrásos ruhában!  - Képzeld magadat a foltvarró lány helyébe! Olyan kicsi, hogy belefér egy apró zsebbe. Meséld el, hogy milyen mintájú az a varázstakaró, amelynek egy kis részletét látjuk mögötte a háttérben! | |
| Fogalmak: patchwork (foltvarrás), akvarell, kompozíció, kontraszt, mintázat | | |
| 57-58. | | | **A tavasz színei és hangulata.** | | **1. Előzetes feladatok:** tavaszi rét vagy egy virágbolt virágainak megfigyelése, virágképek gyűjtése, a tavasszal nyíló virágok képeinek kiválogatása, tavaszi hangulatú dekoráció készítése az osztályteremben.  **2. Motiváció, beszélgetés, ráhangolódás a témára:** tavaszi tájat bemutató festmények, fotók vagy filmrészletek megfigyelése. A jellegzetességek leolvasása és elmesélése (az évszakra jellemző színek és formák). A látottakhoz kapcsolódó átélt élmények megbeszélése. A természet tavaszi megújulásának hatása hangulatunkra.  **3. Képelemzés:** a Városi angyal című festmény (tk. 64. old.).  5. Alkotómunka. Választható ábrázolási feladatok:  **5/1. Illusztráció készítése.** Végh György: Virághozó április című versének elolvasása után a képzeletbeli Tavasztündér ábrázolása.  **5/2. Tavaszi virágok festése** látvány, kép vagy emlékezet alapján.  **5/3. Mesebeli virágoskert.** Papírvirágok készítése (tk. 65. old.)  **5/4.** **Az aranykapu.** A Bújj, bújj zöldág kezdetű dal eléneklése és eljátszása után beszélgetés arról, hogy ki milyennek képzeli el az aranykaput. A kapuk funkciója: összekötés, elválasztás, kinn-benn. Esetleg a telet és tavaszt elválasztó kapu, vagy a boldogság kapuja? Feladat: a tavaszt jelképező képzeletbeli Aranykapu ábrázolása választható technikával. | | | **Előzetes tudás:**  az évszakok hangulata és színei, kompozíciós megoldások, kollázs, a papír vágása és ragasztása, tavaszi népszokások, egyszerű eszközhasználat.  **Kompetenciák**  A megfigyelőképesség, a kommunikációs készség, a problémamegoldó képesség, a kézügyesség, az anyag- és színismeret, a kreativitás fejlesztése.  A természettudományos kompetencia fejlesztése a természet szépségeinek megfigyelésével és a természeti értékek megőrzésével.  Az esztétikai-művészeti kifejezőképesség fejlesztése a dalban megszólaltatott érzések eljátszásával és vizuális ábrázolásával. | | | | | | **Szemléltetés:**  Népi motívumok: virágok a magyar népművészeti tárgyakon. Tavaszt ábrázoló fotó vagy diakép kivetítése, természetfilm részlete.  **Kapcsolódási pontok**  Ének: népszokások megismerése és előadása énekkel, mozgással. Bújj, bújj zöldág kezdetű dal.  Technika: papírmunkák (vágás, tépés). Környezetismeret: Ébred a természet. Dráma és tánc: csoportos improvizációs játékok. Tavaszi versek az interneten: [**http://www.operencia.com/versek/tavaszi-versek?start=20#ixzz2TfGcSAhm**](http://www.operencia.com/versek/tavaszi-versek?start=20#ixzz2TfGcSAhm)  **Eszközök:**  Kollázs: színes papírok, olló, ragasztó. Virágok festéssel: akvarell, tempera.  Papírvirágokhoz: akvarell, színes papírok, ragasztó, olló. | | | | | **Játék**  **Tavaszi népszokás: a zöldágjárás.**  Jellegzetes népszokás volt régen a Húsvét vasárnaptól Pünkösdig tartó énekes játék, a zöldágjárás. A tavasz megérkezését, a természet megújulását jelképezte. A lányok és esetleg a legények is a falu egyik végén egymással szemben két sorban felsorakoztak. Az egymással szemben állók megfogták egymás kezét és magasra emelve - zöld ággal a kezükben - kaput tartottak. A sor egyik vége átbújt a sor másik végén lévő kapu alatt, és így mentek végig a falun, közben énekelték a Bújj, bújj zöldág kezdetű dalt. A valaha népszerű szokást “bujbujocskázásnak” is nevezték.  Énekeljük és játsszuk el közösen mi is a Bújj, bújj zöldág kezdetű dalt! | |
| Környezetünk formáinak megfigyelése, és a forma átírása.  Elképzelt történet, tündérmese. Versillusztráció.  Virághozó április (tk. 64. old.).  Mesebeli virágoskert  (tk. 65. old.). | |
| **Fogalmak:** illusztráció, kompozíció, kollázs,  szimmetrikus forma, díszítőmotívum, | | |
| 59-60. | | | **Anyák napja** | | **1. Előzetes feladatok:** anyát és gyermekét ábrázoló képek gyűjtése, anyákról szóló történetek, versek és dalok.  **2. Képolvasás. Anya és gyermeke a műalkotásokon** (tk. 66. old). Érzelmek kifejezése és érzelmek olvasása mimika és gesztus alapján. (A gesztus és a gesztikulálás különbsége.)  **3. Választható ábrázolási feladatok.**  **3/1. Virágok anyák napjára. Üdvözlőkártya készítése**. **Szív-virág.** Feladat: szimmetrikus szív-forma kivágása papírból. A felület díszítése virágokból álló szimmetrikus kompozícióval. Színes grafika (tk. 67. old).  **3/2. Virágmintás üdvözlőlap készítése anyák napjára.** Papírkivágás. Szimmetrikus virágforma (pl. tulipán) kivágása félbehajtott színes papírból. Mintarészletek kivágása a forma közepétől kiindulva. Az áttört mintájú virágforma felragasztása egy másik színes papírra.  **3/3. Virággal köszöntöm édesanyámat** című kép készítése választható technikával. Az anyához fűződő érzelmek kifejezése gesztusokkal, mimikával és a képek díszítő virágokkal. Az örömünnep ez a nap című dal közös eléneklése. | | | **Előzetes tudás:**  nonverbális jelzések olvasása (mimika és gesztusok jelentése),  tárgytervezés, tárgyalkotás, papírmunkák.  **Kompetenciák**  Tárgyalkotó vizuális, esztétikai és manipulatív képességek fejlesztése. A megfigyelőképesség és a kommunikációs készség fejlesztése a műalkotásokon látott szereplők gesztusainak jellemzésével. Az empátia fejlesztése a szereplők mozdulatainak utánzásával és megszólaltatásával. Az emocionális érzékenység fejlesztése az ünnep hangulatának átélésével. | | | | | | **Szemléltetés:**  Carlo Crivelli: Madonna a gyermekkel (1470). Auguste Renoir: Anyaság (1886).  Családi fotók: anya gyermekével.  Virágok a népművészetben (hímzés, fafaragás, festett tányérok, menyasszonyi ládák).  **Kapcsolódási pontok**  Ének: a témához kapcsolódó dalok megszólaltatása, pl. Orgona ága, barackfa virága.  Olvasás: Anyák napja (magyar népköltés). Gazdag Erzsi: A legszebb május (vers).  Technika: a papír alakítása tépéssel, nyírással.  **Eszközök:** színes papír, olló, ragasztó, filctoll, színes ceruza. | | | | | **Anya és gyermeke a műalkotásokon.** Képolvasás: a mimika, a gesztusok és a színek értelmezése. Közös beszélgetés a képek jellegzetességeiről (rácsodálkozás, gyönyörködés, véleményalkotás).  A szereplők legjellegzetesebb külső tulajdonságainak kiemelése és a vélemények közös megbeszélése a tankönyv kérdései alapján. A látottakhoz kapcsolódó személyes emlékek, élmények és gondolatok elmondása. Határozzák meg a tanulók tanári kérdések segítségével a családi fotó és a festmények közötti különbségeket! festmények és a fotók | |
| Képolvasás  (tk. 66. old.)  Virágok papírból: tengelyesen szimmetrikus forma kialakítása felezéssel.  (tk. 67. old.) | |
| **Fogalmak:** műalkotás,mimika, gesztus, olajfestmény, fotó, népművészet, szimmetrikus kompozíció, felezés. | | |
| **12. TÉMAKÖR: A MESÉK VILÁGA (12 ÓRA)** | | | | | | | | | | | | | | | | | | | | |
| 61-62. | | | **Természeti formák megfigyelése.**  **A látvány átírása adott szempontok alapján.**  A látott formák és képek alapján kép készítése.  Történetek, kitalált dolgok vizuális megjelenítése.  Meseillusztráció készítése.  (Tk. 68-69. old.) | | **1.** Képzeletbeli, mesebeli helyeken, terekben zajló mesék, elképzelt vagy valós történetek dramatizálása, eljátszása saját tervezésű és kivitelezés szereplőkkel. Motiváció: a Képzeletország című mese meghallgatása  (tk. 68. old.).  **2. Beszélgetés a mesében szereplő virágokról.** Milyen különleges tulajdonságokkal rendelkeznek? A valóságos és a mesebeli virágok különbségeinek összegyűjtése. Mesebeli virágok ábrázolása egy választott technikával.  **3. Képelemzés.** Nézzük meg Gross Arnold: A nem hervadó kert című grafikáját! (Tk. 69. old.) Spontán vélemények magfogalmazása a képről.  **4. Választható alkotó feladatok.**  **4/1. Képzeletország kertje** (meseillusztráció).  **4/2. A virágok arca:** megszemélyesített virágok festése (szemléltető képek a Tanári kézikönyv 104. oldalán.).  **4/3. Kollázs:** a tanító néni virágoskertje. Feladat: virágformák kivágása színes papírból, a közepébe a saját arckép beragasztása. A virágportrékból tabló készítése az osztályteremben (szemléltető képek a Tanári kézikönyv 104. oldalán.)..  Fogalmak: valósághű, látvány utáni rajz, kitalált forma, megszemélyesítés, dekoratív, önarckép, portré | | | | **Előzetes tudás:**  formaegyszerűsítés, díszítő motívumok, vizuális alapelemek alkalmazása.  **Kompetenciák**  Olvasási készség és szókincs fejlesztése médiaszövegekkel.  A formaérzék, a formafantázia és az alkotó képzelet fejlesztése a különös formák tervezésével.  Az alkotás örömének megtapasztalása. | | | | **Szemléltetés:** virágok a valóságban és a képeken (tk. 69. old.)  Gross Arnold: A nem hervadó kert, színes rézkarc (tk. 69. old.)  **Kapcsolódási pontok**  Környezetismeret: A virágos növények. Nagymama virágoskertje.  Ének: Én kis kertet kerteltem…, Fehér liliomszál…  **Eszközök:**  olajpasztell, tempera, filctoll, kollázs (színes papír, portréképek, olló, ragasztó). | | | | | | **Találós kérdések gyűjtése:** különböző virágok felismerése találós kérdések alapján. Például:  Két lándzsa közt, mint a pehely, Fent lebeg egy virágkehely. (Tulipán)  Nyári réten virítok én a búzatáblában, szellő ringat, hajladozom piros szoknyácskámban. (Pipacs) | |
| 63-64. | | | **Tárgytervezés.**  **A mesék különleges szereplői**  A meseszereplők öltözete.  Milyen a törpék kalapja?  Utazás Tündérországba.  Tündérkalapok. | | **1. Motiváció.**  A bűvös kalap című mese meghallgatása (tk. 70. old.)  **2. A mese értelmezése közös beszélgetéssel:** a szereplők és a helyszín jellemzői, a mese tanulsága. Hétköznapi és mesebeli tárgyak.  **3. Választható feladatok:**  3/1. Illusztrációkészítése A bűvös kalap című meséhez. Kiemelt feladat: bűvös, varázslatos tulajdonságokkal rendelkező fejfedő tervezése a meséből megismert törpéknek.  3/2. Képzeletbeli utazás Tündérországba. A kézikönyv 109. oldalán lévő Tündérmese felolvasása. A leírás alapján varázserővel rendelkező tündérkalapok tervezése.  Fogalmak: süveg, barett, cilinder, | | | | **Előzetes tudás:**  a forma és a funkció.  **Kompetenciák**  Az anyanyelvi kommunikáció fejlesztése, a szókincs bővítése a megismert mese tartalmának és a mese szereplőinek szóbeli jellemzésével, továbbá a tanórán bemutatott fejfedőformák szóbeli leírásával. | | | | **Szemléltetés:**  Barnáné Juhász Ildikó: Tündér. Halász Edit: Tündérlak.  Szemléltető rajzok a Tanári kézikönyv 107-109. oldalán.  **Kapcsolódási pontok**  Technika: tárgyak tervezése egyszerű eszközökkel.  **Eszközök:** filctoll, olajpasztell | | | | | | **Gyűjtőmunka:**  Törpékről és tündérekről szóló mesék és illusztrációk keresése. A mesében szereplő törpék és tündérek jellemzése.  Különböző fejfedők képe, pl. cilinder, füles sapka, barett stb. | |
| 65-68. | | | **A természet csodái**  (tk. 72. old.).  **Mesél a természet.**  Növényország lakói.  A növények megszemélyesítése.  (tk. 73. old) | | **1. Előzetes feladatok:** különböző növények (vagy azok képeinek) gyűjtése és csoportosítása adott szempontok alapján, pl.: gyümölcs, zöldség, termesztett vagy vadon növő, ehető vagy mérgező, nyersen vagy főzve fogyasztható stb.  **2. Választható alkotói feladatok.**  **2/1. A természet csodái.** Kollázs készítése.  **2/2. Mesél a természet.** Az alkotás útja a valóságtól a mesebeli formákig. Ismert növények (gyümölcsök, zöldségek) képzeletbeli életre keltése szituációs játékkal, rajzban vagy festményben úgy, mintha egy meseország lakói lennének. A látvány átalakítása adott szempontok alapján. Közös beszélgetés a tankönyv és a Tanári kézikönyv kérdései és illusztrációi alapján. (Tk. 72-73. old., Tanári kézikönyv 111-113. old.) | | | | **Előzetes tudás:**  megszemélyesítés, a forma átalakítása, a mesebeli figurák jellemzői.  **Kompetenciák**  A technikai készség fejlesztése. A formaérzék, a formafantázia és az alkotó képzelet fejlesztése.  Az alkotás örömének megtapasztalása. | | | | **Szemléltetés:** gyümölcsök és zöldségek képei, és valóságos formái.  **Kapcsolódási pontok**  Környezetismeret: mi terem a zöldségeskertben és a gyümölcsöskertben? Zöldségszobrászat. Technika: Táplálkozzunk egészségesen. Zöldségek és gyümölcsök.  **Eszközök:**  kollázs: fekete és színes papírok, prospektusok gyümölcsöket és zöldségeket ábrázoló képei, olló, ragasztó. | | | | | | **Szituációs játékok:** gyümölcsök és zöldségek megszólaltatása, pl. Hogyan hívnád fel magadra a figyelmet a piacon, ha alma, szőlő, narancs stb. lennél? Milyen jellegzetes tulajdonságaidat sorolnád fel azért, hogy megvegyenek? | |
| 69-70. | | | **A formák felülete.**  Nyomatkészítés:  a frottázsolás technikája. | | **1. A frottázs** technikájának megismerése (tanári magyarázat és bemutatás). Nyomatok gyűjtése önállóan különböző textúrájú felületekről a megismert frottázs technikájával.  **2. Képzeletbeli forma** készítése a legjobban sikerült frottázsokból. A kivágott részletekből közös kompozíció kialakítása a kollázs technikájával, pl. varázsszőnyeg, meseváros házai, mesebeli állatok és virágok stb. | | | | **Előzetes tudás**: a kollázs technikája,papírmunkák készítése tépéssel vágással.  **Kompetenciák**  A kísérletező kedv, a manuális és az anyaghasználati készség, a kompozíciós készség fejlesztése. | | | | **Szemléltetés:**  frottázsolt felületek a Tanári kézikönyv 114-115. oldalán.  **Kapcsolódási pontok**  Technika:papírmunkák. Vágás és ragasztás.  **Eszközök:**  fehér és színes írólapok, puha grafit- és színes ceruzák, pasztellkréták, olló, ragasztó. | | | | | | **Gyűjtőmunka.**  Különböző textúrájú felületek gyűjtése a frottázs készítéséhez, pl. fakéreg, falevelek, cipőtalp, dombornyomással készült formák stb.  A felületek jellemzése, pl. rücskös, érdes, sima, barázdált, rácsos stb. | |
| **Fogalmak:** felület, textúra, faktúra, frottázs, kompozíció, | | | |
| 71-72. | | | **Dekoratív felület tervezése.** | | **Választható ábrázolási feladatok.**  **1. Dekoratív kidolgozású számok rajza.** A felület díszítése egyénileg tervezett mintákkal és színárnyalatokkal. A feladat többféleképpen is megoldható.  **1/1. Életre keltett számok.** „Számország” lakóinak megjelenítése: “emberiesedett” számok rajzolása kezekkel, lábbakkal, arccal, ruhába öltöztetve stb.  **1/2. Számok tánca.** Közös kompozíció készítése az egyénileg megrajzolt táncoló számokból.  **1/3. Színes papírból kivágott számok díszítése dekoratív mintákkal.** A számok felületének díszítése dekoratív mintákkal, filctollal. A minta lehet csíkos, pöttyös, kockás, virágmintás, de rajzolhatnak rá kedvenc figurákat is.  **1/4. Csoportmunka: számokat termő fa készítése.** Hangulatkeltés: Bella István Szeptember című versének felolvasása | | | | **Előzetes tudás:**  dekoratív felületek, a pont, a vonal és a folt kreatív alkalmazása.  **Kompetenciák**  A vizuális nyelv elemeinek, pont, vonal, folt, szín megismerése és tudatos használata, szerepük felismerése a képalkotásban. Vonalas jellegű, foltszerű előadásmód. Méretkülönbségek felismerése, a léptékváltás alapjai. | | | | **Szemléltetés:**  Érdekes alakú és különleges díszítésű betűk és számok, pl. Szántó Tibor: Betű című könyvéből.  Érdekes betűk gyűjtése újságokból.  **Kapcsolódási pontok**  Magyar nyelv-és irodalom: játék a betűkkel.  Matematika: számok.  **Eszközök:**  Színes ceruza, filctoll. | | | | | | **Dekoratív betűk tervezése.** Színes névsor készítése.  A feladathoz egy A/4-es méretű rajzlap hosszirányú fele szükséges. Erre a papírsávra írja fel mindenki a saját keresztnevét a lap szélességét és hosszát csaknem teljesen kitöltő betűkkel. A minták lehetnek geometrikusak (pont, vonal, folt játéka), vagy ismétlődhetnek konkrét, egyszerű formák, pl. virágok, szívek, nap, felhő stb. | |
| **Vidám számok**  (tk. 76. old.).    **Színes névsor**  (tk. 77. old.). | |
| **Fogalmak:** vázolás, körvonal, folt, díszítés, minta, mintaritmus, | | | |
| **13. TÉMAKÖR: KÖZELEG A VAKÁCIÓ (2 ÓRA)** | | | | | | | | | | | | | | | | | | | | |
| 73-74. | | | **Az éves munka értékelése.** | | **1. Képzeletbeli utazás ábrázolása.** Rajzold meg, milyen tájakra és környezetbe utaznál el a legszívesebben a nyáron! Beszélgetés a nyári tervekről.  **2. Az éves munka értékelése:** a saját alkotások csoportosítása: melyik sikerült a legjobban és melyik a legkevésbé. Melyik téma vagy melyik technika tetszett a legjobban.  A válogatott munkákból rendezett kiállítás értékelése. Mások munkái közül melyik tetszik a legjobban, és miért?  **Fogalmak:** kiállítás-rendezés, kritika, önkritika, az év folyamán tanult képzőművészeti technikák megnevezése. | | | | **Kompetenciák**  Saját és mások munkáinak értékelése. Az önértékelés képességének fejlesztése.  Részvétel a tanulócsoportban folyó beszélgetésben és vitában. A kommunikációs képesség és a kritikai érzék fejlesztése a saját vélemény megfogalmazásával. | | | | **Szemléltetés:**  Válogatás az egész évben készült munkákból.  **Eszközök:** kiállítás,  egyéni bemutatás | | | **Kiállítás rendezése**  Az osztály falára azok az alkotások kerüljenek ki, amelyeket az alkotó gyerekek a legjobbnak tartottak. Mindenkitől egy munka szerepeljen! | | | | |